अर्ध कुंभ मेले से पहले ही इलाहाबाद के नाम को उसके पुराने नाम से बदल दिया गया है। भले ही विपक्षी पार्टियां आज इसे लेकर विरोध कर रही हैं लेकिन पौराणिक और धार्मिक महत्व को देखते हुए काफी लंबे समय से इलाहाबाद का नाम प्रयागराज करने की मांग उठती रही है। बता दें कि सीएम योगी आदित्यनाथ से पहले साल 2001 में जब मौजूदा यूपी के सीएम राजनाथ सिंह ने इलाहाबाद के प्रयागराज के नाम रखने की कोशिश की थी, लेकिन वे इसमें सफल नहीं हो पाए थे। हालांकि, सीएम योगी ने वादा किया था कि वो इलाहाबाद का नाम प्रयागराज करेंगे और उन्होंने आज अपना वादा पूरा कर दिया है।